Obrazloženju uz Odluku o izmjeni i dopuni

 Sporazuma o osnivanju Javne vatrogasne postrojbe Pag

Gradsko vijeće Grada Paga donijelo je 16. travnja 2019. Odluku o osnivanju Javne vatrogasne postrojbe Pag KLASA: 214-01/19-10/2, URBROJ: 2198/24-05/01-19-1.

Temeljem navedene Odluke 3. rujna 2019. izvršna tijela osnivača (gradonačelnik Grada Paga, općinski načelnik općine Kolan i općinski načelnik Općine Povljana) zaključili su Sporazum o osnivanju JVP Pag.

Dana 1. siječnja 2020. stupio je na snagu novi Zakon o vatrogastvu (Narodne novine 125/19) kojim su, između ostalog, izmijenjene odredbe koje se odnose na upravno vijeće, način imenovanja, broj i sastav članova te način obavljanja poslova iz nadležnosti tog tijela.

Naime, javnom vatrogasnom postrojbom upravlja vatrogasno vijeće. Broj članova vijeća ovisi o tome nalazi li se javna vatrogasna postrojba u gradu koji je sjedište jedinice područne (regionalne) samouprave, odnosno je li brojčano najveća postrojba u jedinici područne regionalne samouprave u kojem slučaju vatrogasno vijeće ima pet članova dok sastav vatrogasnih vijeća ostalih postrojbi broji tri člana: predstavnik vatrogasne zajednice županije, predstavnik radnika i predstavnik osnivača.

Temeljem članka 34. novog Zakona izmijenjene su odredbe koje uređuju način imenovanja i trajanja mandata zapovjednika javne vatrogasne postrojbe, na način da zapovjednika postrojbe, uz prethodnu suglasnost županijskog vatrogasnog zapovjednika imenuje i razrješava Gradonačelnik (u ovom slučaju gradonačelnik Grada Paga kao većinski osnivač) na mandat od 5 godina, na temelju javnog natječaja. Zamjenika i pomoćnika zamjenika imenuje i razrješava zapovjednik.

Člankom 122. Zakona propisano je da su javne vatrogasne postrojbe koje su registrirane kao ustanove sukladno Zakona o ustanovama dužne uskladiti svoje poslovanje s odredbama zakona u roku od 12 mjeseci od stupanja na snagu Zakona te se stoga Gradskom vijeću Grada Paga podnosi na razmatranje i na donošenje Prijedlog Odluke o izmjeni i dopuni Sporazuma o osnivanju JVP Pag.

Napominje se da je akt o osnivanju- Sporazum o osnivanju JVP Pag, u skladu s odredbama Zakona izmijenjen i dopunjen te da je Izmjena i dopuna Sporazuma o osnivanju JVP Pag dostavljena Hrvatskoj vatrogasnoj zajednici na ocjenu sukladnosti.

U materijalima se dostavlja: prijedlog Sporazuma o izmjeni i dopuni Sporazuma o osnivanju JVP Pag te potpisani Sporazum o osnivanju JVP Pag.